# data[].attributes.body
1. Literacy competence

2. Multilingual competence

3. Digital competence

4. Personal, social and learning to learn competence

5. Citizenship competence

6. Cultural awareness and expression

Erasmus+ Horizontal Priorities

Inclusion and Diversity

Digital Transformation

Participation in Democratic Life

Cultural Heritage and Intercultural Dialogue

# data[].attributes.body
Άφιξη στο Τορίνο

Σήμερα ξεκινήσαμε το ταξίδι μας το πρωί από το Ηράκλειο της Κρήτης και φτάσαμε στο Τορίνο της Ιταλίας, γεμάτοι χαρά και ανυπομονησία για την εμπειρία που μας περιμένει.

Μαθητές και εκπαιδευτικοί του σχολείου μάς υποδέχθηκαν στον σταθμό και μας συνόδευσαν στο σχολείο τους. Εκεί μας περίμεναν μαθητές,δάσκαλοι και γονείς, οι οποίοι μας καλωσόρισαν με μεγάλη ζεστασιά και είχαν ετοιμάσει έναν υπέροχο μπουφέ με πολλές λιχουδιές.

Μετά από αυτή την υπέροχη υποδοχή, τα παιδιά αποχώρησαν από το σχολείο μαζί με τις οικογένειες που τα φιλοξενούν.

Ήταν μια πολύ θερμή και φιλική αρχή για την εμπειρία μας στο Τορίνο!

Δείτε φωτογραφίες στον παρακάτω σύνδεσμο.

https://photos.app.goo.gl/rxyK6Redg5N3AicXA

# data[].attributes.body
Η μέρα μας ξεκίνησε με πρωινό στο σχολείο, όπου οι μαθητές μοιράστηκαν φαγητό, γέλια και ιστορίες, δημιουργώντας ένα όμορφο κλίμα συνεργασίας.

https://photos.app.goo.gl/Rvz7ATYxaS3NhSB56

Στη συνέχεια, Έλληνες, Ιταλοί και Γάλλοι μαθητές συνεργάστηκαν δημιουργικά για να σχεδιάσουν το logo της ειρήνης του προγράμματός μας, αποδεικνύοντας ότι η συνεργασία μπορεί να ξεπεράσει τα γλωσσικά εμπόδια.

Δείτε φωτογραφίες:

https://photos.app.goo.gl/KFPTSu7ZA18AGCyk9

Μετά το γεύμα στην τραπεζαρία του σχολείου, μετακινηθήκαμε με το λεωφορείο της γραμμής προς το Sermig. Το SERMIG (Servizio Missionario Giovani) είναι ένα σημαντικό κοινωνικό και ανθρωπιστικό κέντρο στο Τορίνο της Ιταλίας. Ιδρύθηκε το 1964 από τον Ιταλό κοινωνικό ακτιβιστή Ernesto Olivero με στόχο να προωθήσει την ειρήνη, την αλληλεγγύη και τη βοήθεια προς τους ανθρώπους που έχουν ανάγκη.

Το κύριο κτίριό του ονομάζεται Arsenale della Pace (Οπλοστάσιο της Ειρήνης το οποίο και επισκεφτήκαμε). Πρόκειται για ένα παλιό στρατιωτικό εργοστάσιο όπλων του 18ου αιώνα, το οποίο μετατράπηκε από εθελοντές σε χώρο αφιερωμένο στην ειρήνη και την κοινωνική προσφορά.

Σήμερα στο SERMIG:

προσφέρονται γεύματα και βοήθεια σε άστεγους και φτωχούς,

φιλοξενούνται άνθρωποι που έχουν ανάγκη,

οργανώνονται εκπαιδευτικά προγράμματα για νέους και μαθητές,

γίνονται πολιτιστικές και μουσικές δραστηριότητες,

προωθούνται δράσεις για ειρήνη, διαπολιτισμικό διάλογο και εθελοντισμό., ένα πρώην εργοστάσιο όπλων των δύο Παγκοσμίων Πολέμων που σήμερα λειτουργεί ως χώρος πολιτισμού και ειρήνης. Εκεί οι μαθητές γνώρισαν την ιστορία του χώρου και συζήτησαν για την έννοια της ειρήνης και της προσφοράς. Ιδιαίτερα συγκινητική στιγμή ήταν όταν δύο μαθήτριές μας έπαιξαν πιάνο στην αίθουσα μουσικής, γεμίζοντας τον χώρο με όμορφες μελωδίες.

Δείτε τα κορίτσια μας στο πιάνο:

https://photos.app.goo.gl/h5N2cgsoiRiaH86X7

Φωτογραφίες από την επίσκεψη:

https://photos.app.goo.gl/g376y7W647UWQCWc7

Η επίσκεψη συνεχίστηκε στην πολυπολιτισμική περιοχή Porta Palazzo, δίνοντας στα παιδιά την ευκαιρία να σκεφτούν τη σημασία της διαπολιτισμικής συνύπαρξης και της κοινωνικής αλληλεγγύης. Στον ελεύθερο χρόνο τους, το παιχνίδι στην παιδική χαρά με συμμαθητές από διαφορετικές χώρες έγινε η καλύτερη κοινή τους γλώσσα.

https://photos.app.goo.gl/Vg7zn4Lw9Hy9m6Cs5

Η ημέρα ολοκληρώθηκε με την επιστροφή των μαθητών στις οικογένειες που τους φιλοξενούν.

Μαθησιακά αποτελέσματα: Οι μαθητές ανέπτυξαν δεξιότητες προφορικής επικοινωνίας, διαπολιτισμική επίγνωση και συνεργατικές δεξιότητες μέσα από την ομαδική εργασία και την αλληλεπίδραση.

# data[].attributes.body
Την τρίτη ημέρα της επίσκεψής μας ξεκινήσαμε με μια ένταξιακή αθλητική δραστηριότητα σε συνεργασία με τον τοπικό σύλλογο La Stella Polare, έναν οργανισμό που δραστηριοποιείται στην περιοχή του Τορίνο και προωθεί δράσεις κοινωνικής ένταξης και συμμετοχής ατόμων με αναπηρία. Οι μαθητές γνώρισαν και δοκίμασαν αθλήματα που μπορούν να παίξουν άτομα που χρησιμοποιούν αναπηρικό αμαξίδιο, όπως boccia, βόλεϊ καθημένων και μπάσκετ σε αναπηρικό αμαξίδιο, καλλιεργώντας το πνεύμα της συμπερίληψης, του σεβασμού και της συνεργασίας.

Δείτε φωτογραφίες:

https://photos.app.goo.gl/9tyLhu5ohTeChCYV9

Στη συνέχεια οι μαθητές συμμετείχαν σε εργαστήριο μεταξοτυπίας (serigraphy), όπου σχεδίασαν και τύπωσαν συμβολικά μπλουζάκια εμπνευσμένα από την πολιτισμική ανταλλαγή και την ευρωπαϊκή ταυτότητα.

Δείτε φωτογραφίες:

https://photos.app.goo.gl/TEFWqk2W4vt2Kbav9

Ακολούθησε μετακίνηση με λεωφορείο στον χώρο QUBÌ, έναν δημιουργικό και πολιτιστικό χώρο στο Τορίνο όπου πραγματοποιούνται εκπαιδευτικά εργαστήρια, καλλιτεχνικές και πολιτιστικές δράσεις για σχολεία και ομάδες μαθητών. Εκεί οι μαθητές συμμετείχαν σε εργαστήριο παρασκευής πίτσας, γνωρίζοντας στοιχεία της ιταλικής γαστρονομίας και συνεργαζόμενοι δημιουργικά.

Στον ίδιο χώρο πραγματοποιήθηκε και μια ιδιαίτερα όμορφη δράση: μαθητές από την Ελλάδα, την Ιταλία και τη Γαλλία, καθώς και μία εκπαιδευτικός από την Ουγγαρία, διάβασαν ποιήματα αφιερωμένα στην ειρήνη. Οι Έλληνες μαθητές παρουσίασαν το ποίημα του Γιάννη Ρίτσου «Η Ειρήνη», μεταφέροντας ένα δυνατό μήνυμα φιλίας, συνεργασίας και ειρηνικής συνύπαρξης των λαών.

https://photos.app.goo.gl/u5EHHTFnLmJ8fCAK6

# data[].attributes.body
Δραστηριότητα 1 – Παιχνίδια γλώσσας σε τρεις γλώσσες

Η ομάδα μας, μαζί με τους Ιταλούς μαθητές, επισκέφθηκε το δημοτικό σχολείο της περιοχής. Οι μαθητές ηλικίας περίπου 11 ετών συμμετείχαν σε δραστηριότητες στα Αγγλικά μαζί με τους Ιταλούς συνομηλίκους τους.

Η δραστηριότητα περιλάμβανε ένα παιχνίδι ανάγνωσης με αινίγματα και γλωσσοδέτες στα Αγγλικά, Ελληνικά και Ιταλικά, με εναλλαγή ρόλων ανάγνωσης από τη μία γλώσσα στην άλλη.

Μια ιδιαίτερα όμορφη και διασκεδαστική στιγμή ήταν όταν όλοι οι μαθητές προσπάθησαν να πουν έναν κοινό γλωσσοδέτη στις δύο γλώσσες. Οι Έλληνες μαθητές είπαν τον γνωστό γλωσσοδέτη:

«Τρεις τίγρεις με τρία τιγράκια τρώνε τρία τριφύλλια»

ενώ οι Ιταλοί μαθητές παρουσίασαν τον ιταλικό γλωσσοδέτη:

“Trentatré trentini entrarono a Trento, tutti e trentatré trotterellando.”

Οι προσπάθειες σωστής προφοράς, ιδιαίτερα όταν τα παιδιά δοκίμαζαν τη γλώσσα των συμμαθητών τους, προκάλεσαν πολλά γέλια και ενθουσιασμό.

Μαθησιακά αποτελέσματα:

Οι μαθητές εξασκήθηκαν στην προφορά και την ανάγνωση σε τρεις διαφορετικές γλώσσες, αναγνώρισαν ομοιότητες και διαφορές στους ήχους και στις λέξεις και συνειδητοποίησαν ότι οι γλώσσες αποτελούν ένα σημαντικό μέσο επικοινωνίας που ενώνει διαφορετικούς λαούς και πολιτισμούς.

https://photos.app.goo.gl/N9jX2cAGMJ3JUgRf7

Δραστηριότητα 2 – Δημιουργία τραγουδιών για τη φιλία και την ειρήνη

Μετά το διάλειμμα και το φαγητό, οι μαθητές έπαιξαν όλοι μαζί στην αυλή και στη συνέχεια συγκεντρώθηκαν στον χώρο της βιβλιοθήκης, όπου με την καθοδήγηση του καθηγητή Μουσικής εργάστηκαν σε πέντε ομάδες.

Κάθε ομάδα δημιούργησε το δικό της τραγούδι με θέμα τη φιλία, την ειρήνη και τη συνεργασία των λαών. Αρχικά, οι μαθητές έγραψαν τους στίχους των τραγουδιών τους σε Ιταλικά και Αγγλικά, χρησιμοποιώντας φορητούς υπολογιστές και το πρόγραμμα Word.

Στη συνέχεια, με τη βοήθεια του καθηγητή Μουσικής και μέσω της ψηφιακής εφαρμογής Suno, οι στίχοι μετατράπηκαν σε τραγούδια, ενώ κάθε ομάδα επέλεξε το μουσικό είδος που επιθυμούσε. Στο τέλος ακούστηκαν όλα τα τραγούδια και οι μαθητές ένιωσαν ιδιαίτερα υπερήφανοι για τη δημιουργία τους.

Μαθησιακά αποτελέσματα:

Οι μαθητές συνεργάστηκαν δημιουργικά για να γράψουν δίγλωσσους στίχους, εξασκήθηκαν στη χρήση ψηφιακών εργαλείων όπως ο υπολογιστής και το Word και γνώρισαν την εφαρμογή δημιουργίας μουσικής Suno. Παράλληλα, ήρθαν σε επαφή με διαφορετικά μουσικά είδη και εξέφρασαν τις ιδέες και τα συναισθήματά τους μέσα από τη μουσική.

https://photos.app.goo.gl/4KRhDWuEBKvB9ojG6

https://photos.app.goo.gl/EWWreSXUQANwHkD9A

Δραστηριότητα 3 – Εκπαιδευτική επίσκεψη στο ιστορικό κέντρο του Τορίνο και στο μουσείο Gallerie d’Italia

Το απόγευμα μετακινηθήκαμε με αστικό λεωφορείο στο ιστορικό κέντρο της πόλης και συγκεκριμένα στην Piazza Castello. Οι μαθητές περιηγήθηκαν στην πλατεία, φωτογράφισαν σημαντικά κτίρια και αξιοθέατα και θαύμασαν την αρχιτεκτονική και τη μεγαλοπρέπεια των ιστορικών κτιρίων του Τορίνο.

Στη συνέχεια επισκεφθήκαμε το μουσείο Gallerie d’Italia – Torino, έναν σημαντικό πολιτιστικό χώρο που φιλοξενείται σε ιστορικό κτίριο στο κέντρο της πόλης και αποτελεί μέρος ενός ευρύτερου δικτύου μουσείων τέχνης στην Ιταλία.

Κατά τη διάρκεια της ξενάγησης οι μαθητές παρατήρησαν έναν κύκλο ζωγραφικών έργων που απεικονίζουν σκηνές από τη ζωή του Αποστόλου Παύλου. Οι πίνακες δημιουργήθηκαν τον 17ο αιώνα για το ορατόριο της Αδελφότητας του Αγίου Παύλου στο Τορίνο. Τα μέλη της αδελφότητας, που ανήκαν σε εύπορες οικογένειες της πόλης, χρηματοδότησαν τη δημιουργία των έργων.

Για τον λόγο αυτό, στο κάτω μέρος πολλών πινάκων εμφανίζονται οικόσημα, τα οποία δήλωναν την οικογένεια ή το μέλος της αδελφότητας που είχε προσφέρει ή παραγγείλει το έργο τέχνης.

Μαθησιακά αποτελέσματα:

Οι μαθητές γνώρισαν τον ρόλο των οικόσημων και τη σημασία τους στην ευρωπαϊκή ιστορία, παρατήρησαν τους συμβολισμούς, τα χρώματα και τις μορφές στους πίνακες και ήρθαν σε επαφή με στοιχεία της ιστορίας και της τέχνης μέσα από τη ζωγραφική. Η εμπειρία αυτή ενίσχυσε το ενδιαφέρον τους για την πολιτιστική κληρονομιά και την καλλιτεχνική έκφραση.

https://photos.app.goo.gl/CGoH9cvUoWcSAfCf6

Η ημέρα έκλεισε με έναν μικρό περίπατο στο κέντρο της πόλης, απολαμβάνοντας ένα υπέροχο ιταλικό gelato, πριν την επιστροφή μας στο σχολείο.

https://photos.app.goo.gl/gQVrRjmXqse38yAc9

# data[].attributes.body
Δραστηριότητα 1: Δημιουργία τοιχογραφίας για την ειρήνη

Η ημέρα ξεκίνησε με μια δημιουργική καλλιτεχνική δραστηριότητα: τη δημιουργία μιας τοιχογραφίας με θέμα την ειρήνη. Οι μαθητές ζωγράφισαν παπαρούνες σε κόκκινο, λευκό και πράσινο χρώμα και πάνω από αυτές δημιούργησαν σύννεφα. Μέσα στα σύννεφα έγραψαν σε διαφορετικές γλώσσες – αγγλικά, ελληνικά και ιταλικά – λέξεις που εκφράζουν πανανθρώπινες αξίες, όπως ειρήνη, ελευθερία, δικαιοσύνη, ισότητα και τέχνη. Η δραστηριότητα αυτή έδωσε στα παιδιά την ευκαιρία να εκφραστούν δημιουργικά και να μοιραστούν κοινά μηνύματα συνεργασίας, σεβασμού και συνύπαρξης.

Μαθησιακά αποτελέσματα:

Οι μαθητές καλλιέργησαν τη δημιουργική τους έκφραση μέσω της τέχνης, εξοικειώθηκαν με την έννοια των πανανθρώπινων αξιών και ανέπτυξαν δεξιότητες συνεργασίας και ομαδικής δημιουργίας. Παράλληλα ενίσχυσαν τη διαπολιτισμική τους επίγνωση μέσα από τη χρήση διαφορετικών γλωσσών για την έκφραση κοινών ιδεών.

https://photos.app.goo.gl/FHFPhb7CnmfA1aNf9

Δραστηριότητα 2: Μάθημα μουσικής και κινητική έκφραση

Στο μάθημα της μουσικής οι μαθητές συμμετείχαν σε μια κινητική δραστηριότητα ρυθμού και συνεργασίας. Τα παιδιά στέκονταν σε ζευγάρια αντικριστά και εκτελούσαν συγχρονισμένες κινήσεις ακολουθώντας τον ρυθμό. Στη συνέχεια περνούσαν ανάμεσα από τους συμμαθητές τους, οι οποίοι τους χειροκροτούσαν ενθαρρυντικά. Η δραστηριότητα ενίσχυσε την αντίληψη του ρυθμού, τον συντονισμό των κινήσεων και το αίσθημα ενθάρρυνσης μέσα στην ομάδα. Παράλληλα, ήταν μια δραστηριότητα που δεν απαιτούσε γλωσσική επικοινωνία, επιτρέποντας στα παιδιά να συνεργαστούν και να επικοινωνήσουν ανεξάρτητα από τη γλώσσα, την καταγωγή ή τη θρησκεία τους.

Μαθησιακά αποτελέσματα:

Οι μαθητές ανέπτυξαν την αντίληψη του ρυθμού και τον κινητικό συντονισμό, ενίσχυσαν την αυτοπεποίθησή τους μέσα από την ενθάρρυνση της ομάδας και βίωσαν μια μορφή μη λεκτικής επικοινωνίας που προάγει τη συνεργασία και τη συμπερίληψη.

https://photos.app.goo.gl/aB1CKQNYH7agYd598

Δραστηριότητα 3: Ελεύθερο παιχνίδι και κοινωνική αλληλεπίδραση

Μια άλλη ομάδα μαθητών είχε την ευκαιρία για ελεύθερο παιχνίδι στην αυλή μαζί με τους Ιταλούς συμμαθητές τους. Μέσα από το παιχνίδι δημιουργήθηκε ένα φυσικό και αυθόρμητο περιβάλλον επικοινωνίας, όπου τα παιδιά γνωρίστηκαν καλύτερα, συνεργάστηκαν και ανέπτυξαν σχέσεις φιλίας. Το παιχνίδι λειτούργησε ως μια κοινή γλώσσα που έφερε τους μαθητές πιο κοντά.

Μαθησιακά αποτελέσματα:

Οι μαθητές ανέπτυξαν κοινωνικές δεξιότητες, καλλιέργησαν την ομαδικότητα και τη συνεργασία και ενίσχυσαν τη διαπολιτισμική επικοινωνία μέσα από το παιχνίδι.

https://photos.app.goo.gl/HBxgr65rEPzsLSNG7

Δραστηριότητα 4: Περίπατος στο κέντρο του Τορίνο

Η ημέρα συνεχίστηκε με μια όμορφη βόλτα στο κέντρο της πόλης. Η διαδρομή μας ξεκίνησε από την Piazza Vittorio Veneto, τη μεγαλύτερη πλατεία του Τορίνο. Στη συνέχεια περπατήσαμε δίπλα στον ποταμό Πάδο απολαμβάνοντας τη θέα και τα αξιοθέατα της πόλης, μέχρι που φτάσαμε στο Parco del Valentino. Εκεί μείναμε αρκετή ώρα· τα παιδιά έπαιξαν, χαλάρωσαν και θαύμασαν το όμορφο φυσικό τοπίο δίπλα στο ποτάμι.

Μαθησιακά αποτελέσματα:

Οι μαθητές γνώρισαν σημαντικά σημεία της πόλης του Τορίνο, ανέπτυξαν την παρατηρητικότητα και την πολιτισμική τους επίγνωση, ενώ μέσα από τη χαλαρή αυτή δραστηριότητα ενισχύθηκαν οι σχέσεις και το ομαδικό πνεύμα μεταξύ των συμμετεχόντων.

https://photos.app.goo.gl/yQbkpLtmkCPr73xU9

# data[].attributes.body
Δραστηριότητα 1 – Επίσκεψη στη Δημοτική Βιβλιοθήκη «Ρίτα Άτρια»

Την τελευταία ημέρα της κινητικότητάς μας στο πρόγραμμα Erasmus επισκεφθήκαμε τη δημοτική βιβλιοθήκη δίπλα στο σχολείο που μας φιλοξενούσε, η οποία είναι αφιερωμένη στη μνήμη της Rita Atria.

Η Ρίτα Άτρια ήταν μια νεαρή κοπέλα από τη Σικελία που μεγάλωσε σε περιβάλλον όπου η μαφία επηρέαζε έντονα την κοινωνία. Ο πατέρας της δολοφονήθηκε όταν εκείνη ήταν μόλις 11 ετών και λίγα χρόνια αργότερα σκοτώθηκε και ο αδελφός της. Παρά τον φόβο και τις πιέσεις, η Ρίτα, σε ηλικία μόλις 17 ετών, αποφάσισε να μιλήσει στις αρχές για όσα γνώριζε σχετικά με τη δράση της μαφίας. Συνεργάστηκε με τον δικαστή Paolo Borsellino, συμβάλλοντας στον αγώνα ενάντια στο οργανωμένο έγκλημα.

Η ιστορία της αποτελεί σήμερα σύμβολο θάρρους, δικαιοσύνης και ειρήνης, δείχνοντας ότι ακόμη και ένας νέος άνθρωπος μπορεί να αγωνιστεί για έναν καλύτερο κόσμο.

Εμπνευσμένοι από αυτή την ιστορία, οι μαθητές δημιούργησαν ποιήματα με θέμα την ειρήνη. Τα έργα τους ήταν ιδιαίτερα συγκινητικά και δημιουργικά. Στη συνέχεια, κατά τη διάρκεια της τελετής απονομής των διπλωμάτων, οι μαθητές παρουσίασαν και διάβασαν τα ποιήματά τους, κλείνοντας με έναν όμορφο και συμβολικό τρόπο την εκπαιδευτική εμπειρία.

Μαθησιακά αποτελέσματα:

Οι μαθητές ευαισθητοποιήθηκαν σε θέματα δημοκρατίας, δικαιοσύνης και ειρηνικής συνύπαρξης. Ανέπτυξαν δημιουργική έκφραση μέσα από την ποίηση, ενίσχυσαν την προφορική τους έκφραση και καλλιέργησαν αξίες όπως το θάρρος, η υπευθυνότητα και ο σεβασμός στα ανθρώπινα δικαιώματα.

Φωτογραφίες:

https://photos.app.goo.gl/uLD2fG7QFobxwpTJ9

Δραστηριότητα 2 – Επίσκεψη στο Αιγυπτιακό Μουσείο του Τορίνο.

Μετά το μεσημεριανό γεύμα, επισκεφθήκαμε το διάσημο Museo Egizio, ένα από τα σημαντικότερα μουσεία αιγυπτιολογίας στον κόσμο και το σημαντικότερο εκτός Αιγύπτου. Το μουσείο ιδρύθηκε το 1824 και φιλοξενεί μια από τις μεγαλύτερες συλλογές αιγυπτιακών αρχαιοτήτων παγκοσμίως.

Κατά τη διάρκεια της επίσκεψης, οι μαθητές ξεναγήθηκαν στους χώρους του μουσείου και γνώρισαν σημαντικές πτυχές του αρχαίου αιγυπτιακού πολιτισμού. Είδαν μούμιες και σαρκοφάγους, μαθαίνοντας για τη διαδικασία της μουμιοποίησης και για το πώς οι αρχαίοι Αιγύπτιοι προετοίμαζαν τους νεκρούς για τη μετά θάνατον ζωή. Έμαθαν επίσης για τις διαφορετικές μορφές διατήρησης των σωμάτων, από τη φυσική μουμιοποίηση στην άμμο της ερήμου μέχρι τις πιο εξελιγμένες τεχνικές ταρίχευσης.

Οι μαθητές είχαν ακόμη την ευκαιρία να δουν αγάλματα θεών και φαραώ, κοσμήματα, φορεσιές και αντικείμενα καθημερινής ζωής, τα οποία δείχνουν τον πλούτο και την καλλιτεχνική εξέλιξη του αρχαίου αιγυπτιακού πολιτισμού. Ιδιαίτερο ενδιαφέρον παρουσίασε και η ενότητα για τις ταφικές πρακτικές πριν από την κατασκευή των πυραμίδων, όπου παρουσιάζονται οι πρώτοι τάφοι στην άμμο της ερήμου.

Κατά τη διάρκεια της ξενάγησης, τα παιδιά έμαθαν επίσης για τον σημαντικό Ιταλό αρχαιολόγο Ernesto Schiaparelli, ο οποίος πραγματοποίησε μεγάλες ανασκαφές στην Αίγυπτο στις αρχές του 20ού αιώνα και εμπλούτισε σημαντικά τη συλλογή του μουσείου με σπουδαία ευρήματα, όπως ο περίφημος τάφος της βασίλισσας Νεφερτάρι.

Μαθησιακά αποτελέσματα:

Οι μαθητές γνώρισαν βασικά στοιχεία του αρχαίου αιγυπτιακού πολιτισμού και της αρχαιολογικής έρευνας. Ανέπτυξαν ιστορική σκέψη, παρατηρητικότητα και πολιτισμική επίγνωση, ενώ ενίσχυσαν το ενδιαφέρον τους για την ιστορία, την αρχαιολογία και την πολιτιστική κληρονομιά.

https://photos.app.goo.gl/uU6pHrnbBXrUx42y6

Η ημέρα ολοκληρώθηκε με μια μικρή βόλτα στην πόλη του Τορίνο και επιστροφή στο σχολείο, όπου οι μαθητές παραλήφθηκαν από τις οικογένειες που τους φιλοξενούσαν.

https://photos.app.goo.gl/nMS5zpN9ZnsG8SYr5

Έκπληξη της ημέρας τα γενέθλια του Κυρίου Βασίλη.Οι οικογένειες και οι εκπαιδευτικοί του σχολείου του ετοίμασαν ένα μίνι πάρτυ γενεθλίων άλλο ένα δείγμα της ζεστής φιλοξενίας τους.

https://photos.app.goo.gl/x8GE9rETzt6zJFfT6

# data[].attributes.headline
Τελευταία ημέρα – Αποχαιρετισμός

# data[].attributes.subject
Τελευταία ημέρα – Αποχαιρετισμός

# data[].attributes.body
Η τελευταία μας μέρα στο Τορίνο ήταν γεμάτη συγκίνηση και όμορφα συναισθήματα. Αποχαιρετήσαμε τους εκπαιδευτικούς, τους μαθητές και τις οικογένειες που μας φιλοξένησαν με τόση ζεστασιά αυτές τις ημέρες.

Η εμπειρία που ζήσαμε μέσα από το πρόγραμμα Erasmus+ ήταν μοναδική. Δημιουργήθηκαν φιλίες, μοιραστήκαμε γνώσεις, ιδέες και πολιτισμούς, και επιστρέφουμε όλοι πλουσιότεροι σε εμπειρίες και αναμνήσεις.

Με βαθιά ευγνωμοσύνη ευχαριστούμε το σχολείο που μας υποδέχθηκε, τους εκπαιδευτικούς, τους μαθητές και τις οικογένειες για την εξαιρετική φιλοξενία και τη θερμή τους αγκαλιά.

Με τις βαλίτσες γεμάτες εμπειρίες και όμορφες στιγμές, αναχωρήσαμε από το Τορίνο και επιστρέψαμε στην Ελλάδα, κρατώντας μέσα μας όλα όσα ζήσαμε αυτή την εβδομάδα.

Arrivederci Torino — εις το επανιδείν!

https://photos.app.goo.gl/2NjdwbHB7Nb4gYe86